《拟古》
明代·黎扩

乘此日少霁，辞君将远游。
所游虽云远，前途契深求。
鸟归认旧林，狐死怀故丘。
微物尚有知，吾心安所尤。
清时不屡得，欲往步难北。
回首仰日光，复被浮云隔。
鬓发变秋霜，衣带减畴昔。
此意难重陈，重陈复何益。

作者简介：明江西临川人，字大量。正统初举贤良，授贵池训导，升苏州府教授。有《学鸣稿》。